open-index/open-wikipedia-markdown huggingface dataset:
Ցիկլոպարաֆիններ

**Ցիկլոպարաֆիններ**, ցիկլոալկաններ, օղակաձև կառուցվածքով մոլեկուլներ ունեցող սահմանային ածխաջրածիններ։ Ցիկլոպարաֆինի ընդհանուր բանաձևն է CnH2n։ Մոլեկուլները բաղկացած են իրար միացած մեթիլենային խմբերից (–CH2–), այդ պատճառով անվանվում են նաև բազմամեթիլենային ածխաջրածիններ կամ բազմամեթիլեններ։ Հատկություններով նման են սահմանային ածխաջրածիններին։ Պարզագույն ներկայացուցիչը ցիկլոպրոպանն է, որը ջրում չլուծվող գազ է (եռում է 32,8&nbsp;°C–ում)։ Ունի չհագեցած ածխաջրածինների հատկությունները, օգտագործվում է նարկոզի համար։ Ցիկլոբութանը (քառամեթիլեն) թույլ հոտով, անգույն գազ է (եռում է 12,9&nbsp;°C–ում), ջրում չի լուծվում։ Նրա ֆտորածանցյալը՝ ութֆտորցիկլոբութանը (C4F8) օգտագործվում է որպես ֆրեոն։ Ցիկլոպենտանը (հնգամեթիլեն) և ցիկլոհեքսանը (վեցամեթիլեն) բնորոշ հոտով, անգույն հեղուկներ են, փոքր քանակներով պարունակվում են նավթերում (նավթեններ)։ Ցիկլոհեքսանը բազմաթիվ նյութերի (ցիկլոհեքսանոլ, կապրոլակտամ, ադիպինաթթու, պոլիամիդներ ևն)  ստացման հումք է։ Այն ստանում են բենզոլի կատալիտիկ հիդրմամբ։

Կատեգորիա:Ցիկլոալկաններ
Անունս Վիոլա է

**«Անունս Վիոլա է»**, 2013 թվականին նկարահանված հայկական ֆիլմ։

## Սյուժե
Երիտասարդ աղջկա հոգեվիճակ ազատության ձգտման և աշխարհընկալման ճանապարհին։ Սիրո և ընկերության հասկացողությունը փոշիանում է շրջապատի և հասարակության նսեմացուցիչ վերաբերմունքից։ Երիտասարդ աղջիկն իր փրկությունը տեսնում է միայնության, ինքնամփոփության մեջ, մինչ այն պահը, երբ հանդիպում է Աննային։ Նա փորձում է ապրել իր նոր ընկերուհու կյանքով՝ կարծելով, թե դա կլինի իր փրկությունը շրջապատից, ուր կորցրել էր իր «ես»-ը։ Մտնելով ընկերուհու կյանքը՝ պարզում է, որ նա նույնպես ունի շրջապատում և ընտանիքում անհանդուրժողականության խնդիր և որ իր վիճակն ավելի հանդուրժելի էր, քան այդ նոր ձեռք բերած կյանքում։

Հարցի լուծումն է՝ անէանալ, ձուլվել բնությանը՝ միակ մարդկայինին։

## Քննադատություն
Համացանցի որոշ օգտվողներ նկատել են, որ «Անունս Վիոլա է» ֆիլմն ունի բազմաթիվ մնանություններ հայ գրող Դօրիանի «Ադհյատման» վեպի հետ, որը հրապարակվել է ֆիլմից չորս տարի առաջ։

«Հայաստանի Ազգային Կինոկենտրոնի» կայքում հրապարակված հոդվածում ֆիլմն անվանվում է «ժամանակի կորուստ»։ Հոդվածի հեղինակը բացասական է գնահատում ռեժիսորի, գլխավոր դերեկատարուհու և օպերատորի աշխատանքը։

Համաձայն «Առավոտ» թերթում հրապարակված հոդվածի՝ Հայաստանի Կինոմատոգրաֆիստների միության և Հայկական ազգային կինոկենտրոնի կազմակերպած քննարկումների ընթացքում «Անունս Վիոլա է» ֆիլմն արժանացել է կինոքննադատների խիստ քննադատությանն, իսկ կինոգետներից ոմանք նույնիսկ խուսափել են այն ֆիլմ անվանելուց:

## Դերերում
* Ջանեթ Սպիցեր - Աննա
* Լուսինե Ալեքսանյան - Հայկուհի (Վիոլա)
* Մաքսանս Քուզուբաշյան - Հրանտ
* Երո Մուրյան - Դավիթ
* Կարեն Հովհաննիսյան - Վարուժ
* Միքայել Պողոսյան - Աննայի խորթ հայր

## Ծանոթագրություններ

## Արտաքին հղումներ
* Անունս Վիոլա է | Kinodaran
* Անունս Վիոլա է
* Սկանդալային «Անունս Վիոլա է» ֆիլմը ցուցադրվեց Երևանում

Կատեգորիա:2013 ֆիլմեր
Կատեգորիա:Հայկական ֆիլմեր
Կատեգորիա:Ռուբեն Քոչարի ֆիլմեր
Պավլոս Պրոսալենտիս

**Պավլոս Պրոսալենտիս կրտսեր**, (, ), հույն նկարիչ։ Արվեստագետների կողմից կնքվել է կրտսեր, որպեսզի տարբերվի Հունաստանական պատմության մեջ առաջին պրոֆեսիոնալ հույն քանդակագործ Պավլոս Պրոսալենտիս (1784-1837), ով նրա պապն էր։

## Կենսագրություն
Պավլոս Պրոսալենտիսը ծնվել է 1857 թ-ին Աթենքում։ Սերում է կղզու հայտնի գերդաստանից և որդին է նկարիչ Սպիրիդոն Պրոսալենտիսի։ Նրա եղբայր էմիլիոսը նույնպես դարձել է հայտնի ծովանկարիչ, իսկ քույրը՝ Էլենի, դարձել է հայտնի դիմանկարիչ։

Պավլոսը, ինչպես իր եղբայրը, նկարում էր նկարներ ծավային թեմաներով։

Պավլոս Պրոսալենտիսը սովորել է Աթենքում, Վենետիկում և Փարիզում։
Պրոսալենտիսը վերադարձել է Հունաստան 1870 թ.-ին։

Ապրելով և աշխատելով Ալեքսանդրիայում, Պավլոսը նկարել է նկարներ և դիմանկարներ եգիպտական և արևելյան թեմաներով, ինչպես նաև նկարել է Եգիպտոսում հունական համայնքի ներկայացուցիչների դիմանկարներ։ Այնուամենայնիվ, հույն բարերար Գեորգի Ավերոֆֆայի դիմանկարը, նա նկարել է բարերարի լուսանկարով։

Նկարը պատկանում էր հունական Ավերոֆֆա Ալեկսանդրիա գիմնազիային։ Գիմնազիայի փակումից հետո, նկարը փոխանցվել է Ավերոֆֆ պատկերասրահին, որը գտնվում է Հունաստանում։

Պավլոս Պրոսալենտիսը մահացել է Ալեքսանդրիայում 1894 թ.-ին։

Պավլոսի աշխատանքները ցուցադրվում են Աթենքի Պատմական թանգարանում, Հունաստանի խորհրդարանում, Աթենքի Քաղաքային պատկերասրահում և այլ հասարակական պատկերասրահներում։ Որոշ նկարներ պահպանվում են մասնավոր հավաքածուներում և ցուցադրվում են աճուրդներում ։

## Պատկերասրահ

ProsalentisPavlos1.jpg|thumb|Նավը ծովում
Averof George by P. Prosalentis.jpg|Գեորգի Ավերոֆֆը
Երկար չմնալով Աթենքում, նա մեկնել է Եգիպտոս և հիմնավորվել է Ալեքսանդրիայում, որտեղ իրականացրել է իր աշխատանքների մեծ մասը։
Prosalentis-Egyptia.jpg|thumb|Արևելյան գեղեցկուհին


## Ծանոթագրություններ

Կատեգորիա:Հույն նկարիչներ
Մանհեթենհենջ

**Մանհեթենհենջ** (), եզր, որ բնորոշում է Մանհեթենում տարեկան չորս անգամ՝ դեկտեմբերին, հունվարին, մայիսին և հուլիսին, տեղի ունեցող մի երևույթ։ Ծագող կամ մայր մտնող արևը հնարավոր է տեսնել Բորոյի գլխավոր պլանով կառուցված Մանհեթենի զուգահեռ փողոցները հատող լայնակիներից։

«Մանհեթենհենջ» եզրը (Սթոունհենջի նմանակությամբ) ժողովրդականություն է ստացել 2002 թվականին գիտնական Նիլ Թայսոնի շնորհիվ։ Մանհեթենհենջի երևույթը հնարավոր է դիտել լայնակի փողոցներից։ Այդ փողոցները հատում են ավենյուները, որոնք միջօրեականից շեղված են 29°-ով։ Երևույթը տեղի է ունենում Մայիսի 28-ին կամ 29-ին և հուլիսի 12-ին կամ 13-ին (մայրամուտ), և մոտավորապես դեկտեմբերի 5-ին և հունվարի 8-ին (արևածագ)՝ արևադարձից հավասարապես հեռու օրերին։ 2012 թվականին ամառային մանհեթենհենջը տեղի է ունեցել մայիսի 29-ին ժամը 20։ 17-ին և հուլիսի 12-ին ժամը 20։ 25-ին ըստ հյուսիսամերիկյան արևելյան ժամի։

Նման երևույթներ դիտվում են փողոցների նմանատիպ հատակագիծ ունեցող քաղաքներում, ինչպես Բալտիմորում (Մարտի 12-ին և 25-ին ու սեպտեմբերի 18-ին և 29-ին), Չիկագոյում, Տորոնտոյում և Մոնրեալում։

## Պատկերասրահ

Պատկեր:Manhattanhenge June 2008.jpg
Պատկեր:Manhattanhenge in june 2005.jpg
Պատկեր:Manhattanhenge M14 bus lights jeh.jpg


## Ծանոթագրություններ

Կատեգորիա:Դիտողական աստղագիտություն
Կատեգորիա:Նյու Յորք
Կատեգորիա:Նորաբանություններ
Ադվենտիցիա

մինի|Ադվենտիցիան նշված է 4-ով
**Ադվենտիցիա** (, adventicius-արտաքին), օրգանի արտաքին թաղանթ, որը հիմնականում ձևավորված է ֆիբրոզային շարակցական հյուսվածքից։

Ադվենտիցիա են անվանում ՝
* պերիոստի արտաքին շերտը
* անոթների արտաքին շերտը
* մարդու մեզոթելերով չպատված օրգանների խոռոչների արտաքին շարակցական շերտը (ըմպան, կերակրափողի մեծ մասը, տասներկումատնյա աղիքի որոշ հատվածներ և այլն)

Զարկերակների ու երակների ադվենտիցիաներով են անցնում արյունատար անոթները, սնուցող պատերը- անոթների անոթները ()։ Զարկերակիկների և երակների ադվենտիցիաները համեմատաբար ավելի հաստ են քան զարկերակների ադվենտիցիաները։ Որոշ հեղինակներ ադվենտիցիան անվանում են *շարակցական բջիջներ, որոնք շրջապատում են մազանոթներին*։

Կատեգորիա:Հյուսվածքներ
Կատեգորիա:Անոթաբանություն
Կատեգորիա:Շարակցական հյուսվածք
Կալիումի ազիդ

**Կալիումի ազիդ**, ազիտաջրածնական թթվի կալիումական աղը, անօրգանական միացություն։ Անգույն տետրագոնալ բյուրեղներ։ Քիմիական բանաձևը՝ {\mbox{KN}_3}։

## Ստացում
Ստացվում է՝
* Կալիումի հիդրօքսիդի և ազիտաջրածնական թթվի փոխազդեցությունից։
:\mathrm{HN_3 + KOH \longrightarrow KN_3 + H_2O}
* Կալիումի հիդրօքսիդի և հիդրազինի փոխազդեցությունից(ալկիլնիտրիտների սպիրտային լուծույթում)։

## Հատկություններ
Սպիտակ, անհիգրոսկոպիկ բյուրեղներ։ Հարվածից չի պայթում։ Քայքայվում է բարձր ջերմաստիճաններում, առաջացնելով կալիում և ազոտ։
:\mathrm{2 \ KN_3 \longrightarrow 2 \ K + 3 \ N_2}

Լուծվում է ջրում և հեղուկ ամոնիակում։ Վատ է լուծվում էթիլ սպիրտում, չի լուծվում ացետոնում։ Ցուցաբերում է լուծվող ազիդներին բնորոշ հատկություններ։ Ուժեղ թթուների ազդեցությունից անջատվում է ազիտաջրածնական թթու։ Օքսիդանում է ուժեղ օքսիդիչներով։

## Գրականություն
* «Справочник по растворимости». — Т.1, Кн.1. — М.-Л.։ ИАН СССР, 1961 стр. 159
* «Справочник химика». — Т.2. — Л.-М.։ Химия, 1964 стр. 80-81
* «Химическая энциклопедия». — Т.2. — М.։ Советская энциклопедия, 1990 стр. 285
* «Энергетические конденсированные системы». — под ред. Жукова Б. П., 2-е изд. — М.։ Янус-К, 2000 стр. 19
* Seidell A. «Solubilities of inorganic and metal organic compounds». — 3ed., vol.1 — New York։ D. Van Nostrand Company, 1940 стр. 831
* Багал Л. И. «Химия и технология инициирующих взрывчатых веществ». — М., 1975 стр. 158—159

## Ծանոթագրություններ

Կատեգորիա:Ազիդներ
Կատեգորիա:Կալիումի աղեր
Սարգիս Քամալյան

**Սարգիս Ավետիքի Քամալյան** (), հայ բանահավաք, գրող, թարգմանիչ, մանկավարժ։

## Կենսագրություն
1880 թվականին ավարտել է Թիֆլիսի Ներսիսյան դպրոցը, 1898—1903 թվականներին սովորել Դորպատի, Բեռլինի, Ենայի համալսարաններում։ Շուրջ 50 տարի զբաղվել է մանկավարժությամբ՝ 1904—1907 թվականներին՝ Ներսիսյան դպրոցում, տարբեր տարիների՝ Կողբ գյուղում (Նոյեմբերյանի շրջանում), Գանձակում, Թիֆլիսի Հովնանյան (Մարիամյան–Հովնանյան) օրիորդաց դպրոցում)։ 1896 թվականին, հայկական դպրոցների փակման կապակցությամբ, Քամալյանը ֆելիետոն է տպագրել «Արձագանք»-ում և, կայսրական իշխանությունների հետապնդումից ազատվելու համար, անցել է Գերմանիա։

## Ստեղծագործություններ
Քամալյանի բանահավաքչական ու գրական գործունեության մեջ մեծ տեղ ունեն հեքիաթների, առակների մշակումները («Հեքիաթներ», 1892 թ., «Ծովինար», 1893 թ., «Շեն թագավորի աղջիկը», 1894 թ., «Հողածին և անմեռ աշխարք», 1897 թ., «Ազգային առակներ», 1907 թ., Ժողովածուներ և առանձին գրքույկներ), նշանավոր գրական երկերի համառոտ վերապատումները («Սասունցի Հովնան», 1900 թ., «Սիրելի հերոս», 1905 թ.)։ Քամալյանը գրել է նաև պատմվածքներ ու զրույցներ, որոնցում օգտագործել է հայոց պատմությունից առնված նյութեր («Խուլ Խաչիկ», 1894 թ., «Գալո Ափո», 1895 թ., «Աստված չճանաչող», 1895 թ., «Վարդանանց և Ղևոնդյանց մասին», 1910 թ.)։ Կատարել է թարգմանություններ–փոխադրություններ՝ գերմաներենից (Հոֆման, «Ժամանակը՝ ոսկի», 1904 թ., վեպ), ռուսերենից, ֆրանսերենից («Արտաշահ բաներ», 1911 թ., ժողովրդական)։ «Եզոպոսի կյանքը» (1915 թ.) Մաքսիմոս Պլանուդի «Եզոպոսի կենսագրությունը» աշխատության թարգմանություն–փոխադրությունն է։ Քամալյանը թողել է բանահյուսական, ազգագրական ու բանասիրական հարուստ ժառանգություն (անտիպ), որը պահպանվում է Եղիշե Չարենցի անվան գրականության և արվեստի թանգարանում և Երևանի Մեսրոպ Մաշտոցի անվան Մատենադարանում։

## Երկեր
* Ծովինար։ Հէքեաթ։ Թիֆլիս։ Ի. Մարտիրոսեանց, 1893։
* Խուլ Խաչիկ։ Պատմական վէպիկ։ Թիֆլիս։ Մ. Շարաձէի, 1894։
* Աստուած չճանաչող։ (Թանղրի թանմազ)։ Թիֆլիս։ Մ. Շարաձէի, 1895։
* Աստուած աղքատի կերպում։ Զրոյց։ Թիֆլիս։ Յովհաննէս Մարտիրոսեանցի, 1895։
* Երկասիրութիւններ։ Թիֆլիզ։ Մ. Մարտիրոսեանցի, 1896։ 
* Հողածին եւ անմեռ աշխարք։ Թիֆլիս։ Յովհաննէս Մարտիրոսեանցի, 1897։
* Ժամանակը ոսկի։ Պատկերազարդ [վիպակ]։ Թիֆլիզ։ Հերմէս, 1904։
* Սիրելի հերոս։ Հասան խանի ժամանակի պատմութիւն։ Թիֆլիս։ Հերմէս, 1905։
* Սիրտ։ Գրքից ինն պատմութիւն։ (10 պատկերով)։ Թիֆլիս։ Հերմէս, 1906։
* Գալօ Ափօ եւ Խաչան։ [Պատմվածք], Թիֆլիս։ Հերմէս, 1906։
* Ազգային առակներ։ Թիֆլիս։ տպ. Ն. Աղանեանցի, 1907։
* Երկու զրոյց։ (Հայ ծերունուց լսած)։ Թիֆլիս։ Ն. Աղանեանցի, 1907։
* Ինչու էր հերսոտել։ X հարուստը մախաթի ծակում։ Փոքրոգի բարեկամներ։ Թիֆլիս։ Ն. Աղանեանի, 1907։
* Վարդանանց եւ Ղեւոնդեանց մասին։ (Զրոյց հայ ժողովրդի համար)։ Տփղիս։ Էպօխա, 1910։
* Սրտաշահ բաներ։ [Պատմվածքներ]։ Թարգմանված և փոխադրած ռուսերենից, գերմաներենից, ֆրանսերենից։ Թիֆլիս։ Էպօխա, 1911։
* Շէն թագաւորի աղջիկը։ Պատկերազարդ զրոյց։ Թիֆլիս։ Էպօխա, 1912։
* Ոսկեթեւիկ։ Հեքիաթներ։ Թիֆլիս։ Էպօխա, 1912։
* Կեցցէ համբերութիւնը։ Պատմվածք։ Թիֆլիս։ տպ. Էպօխա, 1914։
* Հայը Յովբի օրում։ Մխիթար երէցի զրոյցը ժողովրդի համար։ Թիֆլիս։ Պրօգրէս, 1917։

## Ծանոթագրություններ

Կատեգորիա:Հայ բանահավաքներ
Կատեգորիա:Հայ թարգմանիչներ
Կատեգորիա:Հայ մանկագիրներ
Կատեգորիա:Հայ մանկավարժներ
Կատեգորիա:Հայ տղամարդ գրողներ
Ռոքուել Քենտ

**Քենտ Ռոքուել** (, ), ամերիկացի նկարիչ, գրող, հասարակական գործիչ։

## Կենսագրություն
Գեղանկարչություն սովորել է Ռ․ Հենրիի մոտ։ Աշխատել է որպես ձկնորս, ատաղձագործ, բազմիցս ճանապարհորդել է, ապրել ԱՄՆ–ի հյուսիսում, Նյուֆաունդլենդում, Գրենլանդիայում։ Զարգացնելով ամերիկական ռեալիստական արվեստի ավանդական դրույթները՝ ստեղծել է բազմաթիվ նկարներ, գծանկարներ, փորագրանկարներ, վիմագրանկարներ, որոնցում վառ կերպով պատկերված է հս․ երկրների խստաշունչ բնությունը, հասարակ մարդկանց կյանքը («Ծովի աշխատավորները», 1907, Նյու Բրետենի թանգարան, «Գարնանային եռուզեռ», 1908, Պուշկինի անվան կերպարվեստի թանգարան, Մոսկվա)։ Հակաֆաշիստական պլակատների և ծաղրանկարների, գրքերի, այդ թվում նաև սեփական երկերի պատկերազարդումների հեղինակ է։

Քենտի արվեստին բնորոշ է կերպարների առնական ոգեշնչվածությունը, հստակ գծանկարը, հնչեղ կոլորիտը։ 1960 թվականին Քենտի սովետական ժողովրդին նվիրել է իր գործերից 900-ից ավելին, որոնցից 14-ը՝ Հայաստանի պետական պատկերասրահին։ Որպես գրող հանդես է եկել 1920 թվականին, Ալյասկայի մասին «Ամայի երկրամաս» գրքով։ «Ուղղությունը արևելքով՝ հյուսիս» (1930), «Մալամինա» (1935) և «Գրենլանդական օրագիր» (1962) Քենտի գրքերում նկարագրել է էսկիմոսների կյանքը, տվել Հյուսիսի պատկերը։ «Սա իմ սեփականն է» (1940) և «Սա ես եմ, Տեր Աստված» (1955) ինքնակենսագրական գործերը 19-րդ դարի վերջից մինչև 20-րդ դարի կեսերը ԱՄՆ–ի համայնապատկերն են։

«Մարդկանց և լեռների մասին» գրքի (1959) հիմնական մասը 1958 թվականին ԽՍՀՄ–ում կատարած ճամփորդության տպավորություններն են։ Նա երկու անգամ այցելել է Խորհրդային Հայաստան, ջերմ տողեր նվիրել Հայաստանին ու հայ ժողովրդին։ Հետագայում, (1962) թվականին Ռ.Քենտը ստացել է ԽՍՀՄ Գեղարվեստի ակադեմիայի Պատվավոր անդամի կոչում, այնուհետև 1967 թվականին՝ «Հանուն ժողովուրդների միջև խաղաղության ամրապնդման» Լենինյան մրցանակ։

## Ծանոթագրություններ

Կատեգորիա:Ամերիկացի նկարիչներ
Կատեգորիա:Ամերիկացի սոցիալիստներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի գրաֆիկներ
Կատեգորիա:Ամերիկացի գրողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի արձակագիրներ
Կատեգորիա:Ամերիկացի արվեստագետներ
Կատեգորիա:Ամերիկացի պատկերազարդողներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Նամականիշերի դիզայներներ
Կալիումի բենզոատ

**Կալիումի բենզոատ**, քիմիական միացություն, բենզոյաթթվի կալիումական աղը։ Քիմիական բանաձևն է՝ KC_7H_5O_2: Անգույն բյուրեղներ։ Լուծվում է ջրում, առաջացնելով բյուրեղահիդրատներ։

## Ստացում
Կալիումի կարբոնատի և բենզոյաթթվի փոխազդեցությունից.
::\mathsf{ K_2CO_3 + 2C_6H_5COOH \ \xrightarrow{100^oC}\ 2KC_7H_5O_2 + CO_2\uparrow + H_2O }

## Ֆիզիկական հատկություններ
Կալիումի բենզոատը առաջացնում է անգույն բյուրեղներ։ Լավ է լուծվում ջրում, լուծվում է էթանոլում, չի լուծվում դիէթիլեթերում։ Առաջացնում է բյուեղահիդրատ  KC_7H_5O_2*3H_2O  բաղադրությամբ, որը կորցնում է բյուրեղաջուրը 110 °С ջերմաստիճանում։

## Կիրառություն
Օգտագործվում է՝
* Սննդային հավելում E212:
* Բակտերիաների աճը և տարածումը ճնշելու նպատակով։
* Հավելում հրատեխնիկական կառուցվածքներում։

## Գրականություն
* Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.

## Ծանոթագրություններ

Կատեգորիա:Բենզոատներ
Կատեգորիա:Կալիումի միացություններ
Կատեգորիա:Սննդային հավելումներ
Բոկել (Ռենդսբուրգ)

**Բոկել** (), կոմունա Գերմանիայում, Գերմանիայի վարչական բաժանում՝ Շլեզվիգ Հոլշտայնում։

Մտնում է Ռենդսբուրգ-Էկերնֆորդե շրջանի կազմի մեջ։ 2010 թվականի դեկտեմբերի 31-ի տվյալներով բնակչությունը կազմում է 664 մարդ։ Ընդգրկում է 15.27 կմ² տարածք։ Պաշտոնական կոդ՝ *01 0 58 021*։

## Ծանոթագրություններ

Կատեգորիա:Գերմանիայի քաղաքներ
Madagascar. Escape 2 Africa (խաղ)

**Madagascar. Escape 2 Africam,** արկածային ժանրի համակարգչային խաղ, որը ստեղծվել է Մադագասկար 2 մուլտֆիլմի մոտիվներով։ Խաղը մշակվել է PlayStation 2, PlayStation 3, Xbox 360, Windows, Nintendo DS և Wii պլատֆորմներով։

## Սյուժե

Ալեքսը և իր ընկերները որոշում են վերադառնալ Նյու Յորք, սակայն ճանապարհին ինքնաթիռն Աֆրիկայում անսարքանում է։ Աֆրիկայում Ալեքսը գտնում է իր ծնողներին և փառքի տիրանում։

## Հերոսներ
### Հիմնական
* **Ալեքս** — գլխավոր հերոս, առյուծ։ Կարող է գոռալ, կատարել կրկնակի ցատկ և նետել մանգո.
* **Մարտի** — զեբր, ամենաարագ հերոսը. կարող է վազել կրկնակի արագությամբ և հավաքել գազարներ.
* **Մելման** — ընձուղտ. կարող է կատարել հարված գլխով, ոտքերով և կատարել «ուղղաթիռ».
* **Գլորիա** — կին գետաձի. կարող է գրոհ սկսել
* **Շկիպեր** — պինգվինների առաջնորդը.
* **Կովալսկի** — շատ խելացի պինգվին.
* **Պրոպոր** — գրոհող պինգվին.
* **Ռիկո** — պինգվին.
* **Ժուլիեն** — լեմուր արքա.
* **Մոտո-Մոտո** — թռչում է ջրի վրայով.
* **Կոկորդիլոսներ** — ջրային կենդանիներ. վտանգավոր է

### միայն մինի-խաղերում
* **Մեիսոն** — հայտնվում է «Երաժշտական համանախագահներ» խաղում.
* **երոկւ կապիկներ** — հայտնվում է «Երաժշտական համանախագահներ» խաղում.
* **կորյուն** — հայտնվում է «Երաժշտական համանախագահներ» խաղում
* **Զուբա** — հայտնվում է «Երաժշտական համանախագահներ» խաղում
* **Մակունա** — հայտնվում է «Երաժշտական համանախագահներ» խաղում
* **Ռոզա, Ֆլորա, Տյուլ, Լիլյա, Վիոլետտա** — հայտնվում է «Երաժշտական համանախագահներ» խաղում.

## Արտաքին հղումներ
* Madagascar: Escape 2 Africa на сайте MobyGames 

Կատեգորիա:2008 տեսախաղեր
Կատեգորիա:Մադագասկար (մուլտֆիլմեր)
Կատեգորիա:Windows տեսախաղեր
Վերտնայա

**Վերտնայա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 945 կմ հեռավորության վրա։ Գետի երկարությունը կազմում է 60 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100212103000063283
* Կոդը ըստ հիդրոլոգիական հետազոտության (ՌԴ) — 103006328
* Ավազանի կոդը — 03.05.01.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Կոսմիրին (Բուչաչի շրջան)

**Կոսմիրին** (ուկր.՝*Космирин*), գյուղ, խորհրդային Կոսմիրինսկի գյուղական տարածք, Տերնոպոլի մարզ Ուկրաինա։

Կոդ ՈւՎՏԿՕԴ՝ 6121283001։ 2001 թվականի տվյալներով, բնակչությունը կազմում է 948 մարդ։

Համարվում է վարչական կենտրոն Կոսմիրինսկի շրջանում, որը ներառում է նաև գյուղական տարածքամերձ հողմասեր։

## Աշխարհագրական դիրքը
Կոսմիրին գյուղը գտնվում է Դնեստր գետի ձախ ափին, 1.5 կմ հոսանքն ի վeր հեռավորության վրա 7 հոսանքն ի վար 3 կմ հեռավորության վրա։

## Պատմություն
* Գյուղը հայտնի էր դեռ XVI դարից։

## Սոցիալական ենթակառուցվածքներ
* Դպրոց համար I-II
* Ակումբ

## Ծանոթագրություններ

Կատեգորիա:Ուկրաինայի գյուղեր
C Sharp

**C#**-ը (արտասանվում է *«սի շարփ»*) օբյեկտ կողմոնորոշված ծրագրավորման լեզու է։ Ստեղծվել է Microsoft ընկերությունում 1998 - 2001 թվականներին՝ Անդերս Հեյլսբերգի ղեկավարած ինժեներական խմբում՝ Microsoft .NET Framework հարթակի ծրագրերի մշակման նպատակով և ավելի ուշ համապատասխանեցվել է ECMA-334 և ISO/IEC 23270 չափորոշիչներին։

C#-ը ծրագրավորման C ընտանիքի լեզու է, որի շարահյուսությունն ավելի մոտ է C++ և Java լեզուներին։ Լեզուն ունի ստատիկ տիպավորում, աջակցում է պոլիմորֆիզմ, օպերատորի գերբեռնում (այդ թվում բացահայտ և թաքնված տիպի օպերատորներ), իրադարձություններ, հատկություններ, տեսակների և մեթոդների ընդհանրացում, իտերացիա, անանուն ֆունկցիաներ, LINQ, բացառում, XML ֆորմատի մեկնաբանություն։

## Լեզվի անվանումը
[մինի|90px|աջից|Դիեզ [Դո մաժոր|նոտա]]
«Սի շարփ» անվանումը (անգլ.՝ sharp - դիեզ) գալիս է երաժշտական նոտագրությունից, որտեղ դիեզը երաժշտական նշան է, որը ցույց է տալիս ձայնի կես աստիճան բարձրացում,
, ինչպես օրինակ «C++»-ի անվանման մեջ «++»-ը նշանակում է փոփոխականի արժեքի ավելացում մեկ միավորով (ինկրեմենտ)։ Անվանումը հանդիսանում է նաև շղթայի շարունակությունը՝ , քանի որ «#» նշանը կարելի է ստանալ 4 հատ «+»-ով։

Լեզվի անվանումն ընդունված չէ թարգմանել, ուստի խորհուրդ է տրվում օգտագործել անգլերեն C Sharp (Սի շարփ) անվանումը։

## Տարբերակները
C# լեզվի մշակման արդյունքում թողարկվել են նրա մի քանի տարբերակներ.

## «Hello World!» ծրագիր
Ստորև ներկայացված է C# ծրագրավորման լեզվով դասական «Hello world» ծրագրի կոդը.

```csharp
using System;

namespace Example
{
    class Program
    {
        static void Main()
        {
            Console.WriteLine("Hello World!"); // Առաջադրվող տեքստի մուտքագրում
            Console.ReadKey(); // Ստեղնի սեղման սպասում
        }
    }
}
```


նույն ծրագրի կոդը Windows Forms-ում.


```csharp
// assembly: System.dll
// assembly: System.Drawing.dll
// assembly: System.Windows.Forms.dll
using System;
using System.Drawing;
using System.Windows.Forms;

namespace WindowsForms
{
    public class Program
    {
        [STAThread]
        public static void Main()
        {
            new DemoForm().ShowDialog();
        }
    }

    public class DemoForm : Form
    {
        Label label = new Label();

        public DemoForm()
        {
            label.Text = "Hello World!";
            this.Controls.Add(label);
            this.StartPosition = FormStartPosition.CenterScreen;
            this.BackColor = Color.White;
            this.FormBorderStyle = FormBorderStyle.Fixed3D;
        }
    }
}
```


## Ծանոթագրություններ

## Արտաքին հղումներ
* C# Station 
* C# Tutorial

Կատեգորիա:ISO ստանդարտի ծրագրավորման լեզուներ
Կատեգորիա:ISO ստանդարտներ
Կատեգորիա:Ամերիկյան հայտնագործություններ
New Japan Pro Wrestling

**«New Japan Pro Wrestling»**, **«NJPW»** (` *Շին Նիհոն Պուրորեսու*, իրավաբանական անվանում՝ **«New Japan Pro-Wrestling Co., Ltd.»**, 新日本プロレス株式会社՝ *Շին Նիհոն Պուրորեսու Կաբուշիկի-Կայիշա*), պրոֆեսիոնալ ըմբշամարտի (ռեստլինգ) ճապոնական առաջատար կազմակերպություն, պրոմոշեն։ Հիմնադրվել է 1972 թվականին՝ Անտոնիո Ինոկիի կողմից։ 2005 թվականին վաճառվել է «Yuke's» խաղաստեղծ ընկերությանը, իսկ 2012 թվականին՝ ճապոնական «Bushiroad» ընկերությանը։

Ունենալով ճապոնական «TV Asahi» հեռուստացանցի հետ հեռուստատեսային պայմանագիր, «NJPW»-ն հանդիսանում է երկրի ամենախոշոր ռեստլինգ կազմակերպությունը, իսկ հաճախելիությունից ստացված եկամուտների ծավալով աշխարհում զբաղեցնում երկրորդ տեղը՝ ոլորտի առաջատար «WWE»-ից հետո։ 1972-1986 թվականներին եղել է «National Wrestling Alliance» (NWA) ամերիկյան համազգային ռետլինգ ցանցի ստորաբաժանումը։

Մարզիկների փոխանակման նպատակներով սերտ համագործակցում է ինչպես ռեստլինգային այնպես էլ ընդհանուր մենամարտերի կազմակերպությունների հետ։

## Չեմպիոնական տիտղոսներ
* IWGP ծանրքաշային չեմպիոնատ
* IWGP թիմային չեմպիոնատ
* IWGP կիսածանրքաշային չեմպիոնատ	
* IWGP կիսածանրքաշային թիմային չեմպիոնատ
* IWGP միջմայրցամաքային չեմպիոնատ
* NEVER օփենվեյթ չեմպիոնատ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Պրոֆեսիոնալ ըմբշամարտի կազմակերպություններ Ճապոնիայում
Կատեգորիա:1972 հիմնադրված ընկերություններ
Քիմերանմաններ

**Քիմերանմաններ** (), ամբողջագլուխների ենթադասի ձկների կարգ։

## Ընտանիքներ
Այժմ գոյություն ունեն 3 ընտանիք՝ 
*սովորական, 
*կեռածնոտ 
* բահածնոտ քիմեռներ։

## Տարածում
Առաջին երկու ընտանիքների քիմեռները առավելապես տարածված են Ատլանտյան, Հնդկական և Խաղաղ օվկիանոսների խորքերում։ Բահածնոտ քիմեռները հանդիպում են միայն Հարավային կիսագնդի ծովերում։

## Արտաքին նկարագիր
Հանդիպում են նաև Բարենցի ծովում, հազվադեպ հանդիպում է եվրոպական քիմեռը (*Chimaera monstrosa*), որի երկարությունը սովորաբար մինչև 1,5 մ է։ Ծնոտը բութ է, կոնաձև, արուների ճակատին կա քորոցաձև հավելուկ, որը ծառայում է զույգավորման ժամանակ էգին պահելու համար։ Փորի լողակները վեր են ածվել զուգավորման օրգանների՝ պտերիգոպոդների։

Սնվում են գլխավորապես հատակային անողնաշարավորներով ու ձկներով։

## Բեղմնավորում
Բեղմնավորումը ներքին է։ Էգի յուրաքանչյուր ձվարանում հասունանում է մոտավորապես 100 ձկնկիթ, բայց միաժամանակ ձվադրում է միայն երկու․ 16-18 սմ երկարությամբ, եղջերային պատիճում պարփակված ձկնկիթ։

Արդյունագործական նշանակություն գրեթե չունեն։

## Ծանոթագրություններ

## Արտաքին հղումներ
* Подводная съемка химеры близ острова Анакапа

Կատեգորիա:Կռճիկային ձկներ
Քեյփ Յորք

**Քեյփ Յորք** (), թերակղզի Ավստրալիայի հյուսիս-արևելք-ում, Կորալյան ծովի և Քարփենթարիայի ծոցի միջև։ Երկարությունը հյուսիսից հարավ մոտ 600 կմ է։ Արևելյան մասը լեռնային է (բարձրությունը՝ 555 մետր), արևմուտքը՝ դաշտավայրային։ Կա բոքսիտների արդյունահանում (Ուեյպա)։ Կան էվկալիպտային անտառներ, արևմուտքում՝ մշտականաչ խոնավ, արևադարձային անտառներ, Քեյփ Յորքի ափին է Պորտ Ատյուարտ նավահանգիստը։

Կատեգորիա:Ավստրալիայի թերակղզիներ
Լոպբուրի (այլ կիրառումներ)

**Լոպբուրի**, կարող է վերաբերել՝

* Լոպբուրի, Թայլանդի 77 մարզերից մեկը։
* Լոպբուրի, քաղաք Թայլանդի կենտրոնական հատվածում, համարվում է համանուն գավառի վարչական կենտրոն։
Home (երգ, Մայքլ Բուբլե)

**«Home»**, կանադացի երգիչ Մայքլ Բուբլեի երգը, թողարկվել է 2005 թվականի մարտի 28-ին։ Այն Բուբլեի ստուդիական *It's Time* ալբոմի երկրորդ սինգլն է։ Երգը գրվել է Բուբլեի, Ալան Չենգի և Էմի Ֆոսթեր-Ջիլիեսի կողմից։

## Երգացանկ
* **UK CD single #1** (Debut release)
# "Home" (U.K. Ռադիո միքս - 3։23
# "Home" (Ալբոմային տարբերակը) - 3։45

* **UK CD single #2** (դեբյուտային թողարկում)
# "Home" (U.K. Ռադիո միքս) - 3։23
# "Home" (Ալբոմային տարբերակը) - 3։45
# "Nice N'Easy" - 4։11
# "Home" (Տեսահոլովակը) - 3։54

* **UK CD single** (Երկրորդ թողարկումը)
# "Home" (Ալբոմային տարբերակը) - 3։45
# "Song For You" (Քրիս Բոտի) - 3։12

## Վարկանշային աղյուսակ

## Մրցանկաներ

## Ծանոթագրություններ

Կատեգորիա:2005 սինգլներ
Կատեգորիա:Մայքլ Բուբլեի երգեր
Կատեգորիա:Սինգլներ այբբենական կարգով
Հերբերտ Դայսոն Քարթեր

**Քարթեր (Carter) Հերբերտ Դայսոն** (), կանադացի գրող, հասարակական գործիչ։ Գրում է անգլերեն։

1956 թվականից ԽՍՀՄ-ի կյանքը լուսաբանող «Նորդըրն նեյբըրս» («Northern Neighbors») առաջադեմ ամսագրի խմբագիրն է։ «Ռուսական գաղտնի զենքը» (1942) գիրքը խորհրդային գիտության ապագայի մասին է։ 1950 թվականին հրատարակել է «Ապագան մերն է» հակաֆաշիստական վեպը։ «Անհայր որդիները» (1955) վեպում, առաջին անգամ կանադական գրականության մեջ, պատկերված է բանվորական կոլեկտիվը։ ԽՍՀՄ-ի մասին է պատմում նաև «Մենք տեսանք սոցիալիզմը» (1951-1952, Շառլոտ Քարթերի հեղինակակցությամբ), «Մեծ կեղծիք» (1958, գրված ի պատասխան՝ ԽՍՀՄ-ի դեմ զրպարտչական կամպանիայի) և «Աշխարհի հույսը» (1959) գրքերում։ Հեղինակ է «Գիտություն և հեղափոխություն» (1966), «Բանվորական իշխանություն» (1970) և այլ գրքերի։

## Ծանոթագրություններ

Կատեգորիա:Կանադացի գրողներ
Կատեգորիա:Կանադացի հասարակական գործիչներ
Կատեգորիա:Կանադացի լրագրողներ
Կատեգորիա:Ճարտարագետներ
Տունդրային զոնաներ

**Տունդրային զոնաներ**, մայրցամաքային բնական զոնաներ, գլխավորապես Հյուսիսային կիսագնդում, արկտիկական և մերձարկտիկական գոտիներում։ Հարավային կիսագնդում հանդիպում են ոչ մեծ տեղամասերով, Անտարկտիդայի մոտ գտնվող կղզիներում։ Հյուսիսային կիսագնդում Տունդրային զոնաները տարածված են արկտիկական անապատների և անտառատունդրայի զոնաների միջև։ Ձգվում են 300-500 մ լայնությամբ շերտով՝ Եվրասիայի և Հյուսիսային Ամերիկայի հյուսիսային ափերի երկայնքով։ Տունդրային զոնաներում տարեկան ճառագայթային հաշվեկշիռը ցածր է, հոկտեմբերից մինչև ապրիլ՝ բացասական; Ձմերը տևում է 8-9 ամիս։ ՍՍՀՄ եվրոպական մասի Տունդրային զոնաներում հունվարի միջին ջերմաստիճանը-5°С-ից մինչև-10°С է, Սիբիրի հյուսիսային արևելքում և Հեռավոր Արևելքում ՝ մինչև-50°С։ Ձնածածկույթի տևողությունը հոկտեմբերից հունիս է, հաստությունը՝ եվրոպական մասում 50-70 սմ, Արևելյան Սիբիրում և Կանադայում՝ 20-40 սմ։ Հաճախակի են բքերը։ Ամառը կարճ է՝ երկարատև բևեռային ցերեկով։ Դրական ջերմաստիճանով ժամանակաշրջանը 2-3 ամիս է։ Ամառը օդի հարաբերական խոնավությունը բարձր է, հաճախակի են մառախուղները և մանրամաղ անձրևները։ Տարեկան տեղումներն աննշան են, բայց համարյա ամենուրեք գերազանցում են գոլորշիացմանը, որի պատճառով առաջանում են ճահիճներ։ Տունդրային զոնաներին բնորոշ են անտառազուրկ, նոսր մամռաքարաքոսային բուսածածկույթով, խիստ ճահճապատ լանդշաֆտը, բազմամյա սառածությունը և վեգետացիոն կարճ ժամանակաշրջանը։ Տունդրային զոնաների սահմաններում գերակշռում են մերձծովյան դաշտավայրային հարթավայրերը։ Լեռները միջին բարձրության մեկուսի զանգվածներ են՝ հնագույն սառցադաշտերի հետքերով։ Ռելիեֆի ձևավորման գործում մեծ դեր են խաղացել սառցապատումները, բևեռային ծովերի բազմաթիվ տրանսգրեսիաները, ժամանակակից սառցութային պրոցեսները։ Լայն տարածում ունեն բրածոսառույցները, մակասառցաջրերը, հիդրոլակոլիթները։ Բազմամյա սառած գետնի հզորությունը Արևելյան Սիբիրի հյուսիսային մասում 600 մ է, Ալյասկայի հյուսիսում՝ 300-400 մ, Եվրոպայի հյուսիսարևելքում՝ 20-60 մ։ Տունդրային զոնաների խիստ կլիմայով է պայմանավորված նրա օրգանական աշխարհի աղքատությունը։ Տունդրային զոնաներում հաշվվում է 200-300 տեսակ ծաղկավոր բույս, մոտ 800 տեսակ մամուռ ու քարաքոս։ Բուսածածկույթը նոսր է։ Բնորոշ են սփռվող տեսակները։ Գետահովիտներում հանդիպում են թփուտներ։ Կենդանիներից տարածված են սպիտակ և տունդրային կաքավները, հյուսիսային եղջերուն, գայլը, լեմինգը, բևեռաղվեսը։ Հանդիպում է ոչխարացուլ։ Ամռանը բնակալում են բազմաթիվ ջրլող թռչուններ։ Շատ կան մոծակներ, այլ արյունածծիչներ և անողնաշարավորներ։ Բնակչության հիմնական զբաղմունքներն են եղջերվաբուծությունը, ձկնորսությունն ու որսորդությունը։000

Կատեգորիա:Էկոհամակարգեր
Մալկոլմ Սկոտ Քարփենթեր

**Մալկոլմ Սկոտ Քարփենթեր** (, ), ամերիկացի տիեզերագնաց-օդաչու, ռազմածովային նավատորմի 3-րդ կարգի պաշտոնաթող կապիտան։

Ավարտել է Կոլորադոյի նահանգի համալսարանը (1949), ռազմածովային նավատորմի փորձարկող օդաչուների դպրոցը (1954)։ ԱՄՆ տիեզերագնացների խմբում ընդգրկվել է 1959 թվականին։ 1962 թվականի մայիսի 24-ին «Մեր-կուրի» տիեզերանավով 5-ժամյա թռիչք է կատարել Երկրի շուրջը։

## Ծանոթագրություններ

Կատեգորիա:Ամերիկացի աստղագնացներ
Կատեգորիա:Կաթվածից մահացածներ
Կատեգորիա:20-րդ դարի ամերիկացի գործարարներ
Կատեգորիա:Կոլորադոյի համալսարանի շրջանավարտներ
Կատեգորիա:Ամերիկացի օդաչուներ
Կատեգորիա:Ամերիկացի ճարտարագետներ
Կատեգորիա:Ամերիկացի ավիակոնստրուկտորներ
Կատեգորիա:Անձինք նամականիշերի վրա
Քարային ձուլում

մինի|Բնական բազալտահրաբխային կաթիլներ
**Քարային ձուլում**, **բազալտային ձուլում**, **խարամային ձուլում**, հալման եղանակով ապարներից բնական քարի հատկություններ ունեցող տարբեր շինվածքների արտադրություն։ Քարից ձուլված շինվածքները ենթարկում են թրծման (800-900&nbsp;°C ջերմաստիճանում), ապա դանդաղ սառեցնում՝ ամրություն, հակակոռոզիոն և այլ հատկություններ հաղորդելու համար։ Քարային ձուլման համար որպես հումք են ծառայում գլխավորապես բազալտը, հազվադեպ՝ դիաբազը և այլ ապարներ։ Շինվածքներն աչքի են ընկնում բարձր մաշակայունությամբ և թթվահեստությամբ։

Կատեգորիա:Քիմիական տեխնոլոգիա
Սվիշև (այլ կիրառումներ)

**Սվիշև**, **Սվիշով**` ազգանուն և տոպոնիմիա

## Ազգանուն
* Սվիշև, Ալեքսանդր Ալեքսևիչ՝ մայոր, № 9180; 26 նոյեմբեր 1853 թվական։
* Սվիշով, Վասիլի Իվանովիչ՝ № 1152 (582), հունվարի 1 1795 թվական։
* Սվիշով, Գեորգի Պետրովիչ (1912-1999)՝ ակադեմիկ, աերոդինամիկայի և ինքնաթիռների մի շարք գյուտերի հեղինակ։
* Սվիշև, Դմիտրի Ալեկսանդրովիչ (ծնվել է 1969 թվականին)՝ ՌԴ Պետական Դումայի հինգերորդ գումարման պատգամավոր (2007), Պետդումայի, ֆիզիկական կուլտուրայի և սպորտի նախագահի տեղակալ։
* Սվիշև, Կուզմա Ալեկսանդրովիչ՝ կապիտան, դեկտեմբերի 30 1915 թվական։
* Սվիշով, Պետրոս Պետրովիչ՝ 20 հոկտեմբերի 1916 թվական

## Տոպոնիմիա
* Սվիշև` գյուղ, Մլինովսկի շրջան, Ռովնենսկի նահանգ, Ուկրաինա
Կաստրոխիմենո

**Կաստրոխիմենո** (իսպ.՝ *Castrojimeno*) համայնք Իսպանիայում, մտնում է Սեգովնիա գավառի կազմի մեջ։ Համայնքը մտնում է Սեպուլվեդա շրջանի կազմի մեջ։ Ընդգրկման տարածքը 18.44 կմ²։ Բնակչությունը 2010 թվականի տվյալներով կազմում է 40 մարդ։

Կատեգորիա:Իսպանիայի բնակավայրեր
Կատեգորիա:Իսպանիայի մունիցիպալիտետներ
Կատեգորիա:Իսպանիայի քաղաքներ
Մամիկոն Առուստամյան

**Մամիկոն Առուստամի Առուստամյան** (), հայ փիլիսոփա, փիլիսոփայական գիտությունների դոկտոր (1971), պրոֆեսոր (1972),  Հայրենական մեծ պատերազմի, 1941-1945) մասնակից։

## Կենսագրություն
1923 թվականին ավարտել է տեղի յոթնամյա դպրոցը, այնուհետև՝ Կիրովաբադի մանկավարժական տեխնիկումը, 1940 թվականին՝ Ադրբեջանի պետական համասլարանի պատմության ֆակուլտետը։ Համալսարանն ավարտելուց հետո նույն տարում զորակոչվել է խորհրդային բանակ, մասնակցել Խորհրդա-գերմանական պատերազմին։

1945 թվականին ընդունվել է ԵՊՀ ասպիրանտուրա։ 1950 թվականին պաշտպանել է թեկնածուական ատենախոսություն։ 1958 թվականին ստացել է դոցենտի կոչում։

1947-1986 թվականներին դասավանդել է ԵՊՀ-ում։ 1948-1963 թվականներին աշխատել է ԵՊՀ ԽՄԿԿ պատմության ամբիոնի դոցենտ։ 1969 թվականին պաշտպանել է դոկտորական ատենախոսություն, 1972 թվականին նրան շնորհվել է պրոֆեսորի կոչում։ 1973-1983 թվականներին եղել է ԵՊՀ գիտական կոմունիզմի ամբիոնի վարիչ։

Հեղինակ է 80-ից ավելի գիտական աշխատությունների՝ 5 մենագրության, դասագրքերի, ուսումնամեթոդական ձեռնարկների և բազմաթիվ հոդվածների։

Պարգևատրվել է «Հայրենական պատերազմի» II աստիճանի շքանշանով, մեդալներով, ՀԽՍՀ Գերագույն խորհրդի պատվոգրերով։

## Մատենագիտություն
* Առուստամյան Մ. Ա., Սոցիալիստական երկրների համագործակցությունը և զարգացման մակարդակների աստիճանական հավասարեցումը, Երևան, 1971։
* Առուստամյան Մ. Ա., Տնտեսական փոխօգնության խորհրդի անդամ սոցիալիստական երկրների ինտեգրացիայի մասին, Երևան, 1974։
* Առուստամյան Մ. Ա., Համաշխարհային հեղափոխական սիստեմի մի քանի օրինաչափություններ, Երևան, 1983։

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Փիլիսոփայական գիտությունների դոկտորներ
Ցինկագրություն

**Ցինկագրություն**
* կլիշե պատրաստելու լուսամեխանիկական եղանակ։ Վերարտադրվող բնագրի նեգատիվը պատճենահանվում է լասազգայուն շերտով պատված ցինկի (հազվադեպ պղնձի կամ մագնեզիումի) թիթեղի վրա, որն այնուհետև ենթարկվում է խածատման՝ ռելիեֆային տպագրող տարրեր ստանալու համար։ Գունավոր բնագրերի վերարտադրման համար սովորաբար պատրաստում են գունաբաժանված 4 կլիշե, որոնցից յուրաքանչյուրը փոխադրում է միայն մեկ ներկի (դեղին, ծիրանի՝ մուգ նարնջագույն, երկնագույն և սև՝ մոխրագույն) գույնը։ Այդ ներկերի հաջորդական տպմամբ ստացվում է բազմագույն պատկերը։ տարբեր տպաձևեր պատրաստելու ժամանակ պատճենահանումը կատարվում է պատկերազարդումների և լուսաշարվածքի մեքենաներով ստացված տեքստի մոնտաժված նեգատիվներից։ Ցինկագրությունը կոչվում է նաև լուսապոլիմերային տպագրական տպաձևերի պատրաստման պրոցեսը, 
* տպարանի արտադրամասի (բաժանմունք, տեղամաս) անվանում, որտեղ ցինկագրությանյան եղանակով ստացվում է կլիշե։

Կատեգորիա:Տպագրություն
Քամեր Անտոնյան

**Քամեր Անտոնի Անտոնյան** (1915,  (23), Կ. Պոլիս - 1980, հունվարի 2, Երևան), խորհրդային շրջանի հայ բժիշկ, արյունաբան։ Բժշկական գիտությունների դոկտոր (1966), պրոֆեսոր (1968)։

## Կենսագրություն
Ծնվել է Կոստանդնուպոլսում։ Ավարտել է Կեդրոնական վարժարանը, ապա ընդունվել Սորբոնի համալսարան։ 1936 թվականին Ֆրանսիայից հայրենադարձվել է Հայաստան` իր հետ բերելով հայ անվանի կոմպոզիտոր Կոմիտասի աճյունը։ Ընդունվել և 1939 թվականին ավարտել է Երևանի բժշկական ինստիտուտը։ Ավարտելուց հետո ընդգրկվել է ասպիրանտների ցուցակի մեջ, սակայն հրաժարվել է և կամավոր մեկնել Ղափան աշխատանքի։ Եղել է վիրաբուժական բաժանմունքի վարիչ, ապա՝ հիվանդանոցի գլխավոր բժիշկը, բժշկական ուսումնարանի տնօրենը։

1946-1947 թվականներին Քամեր Անտոնյանը աշխատել է Երևանի օրթոպեդիայի և վերականգնողական վիրաբուժության ինստիտուտում։ 1947 թվականին գործուղվել է Ամասիայի շրջան, որտեղ աշխատանքին զուգընթաց զբաղվել է գիտահետազոտական աշխատանքով։ 1953 թվականին պաշտպանել է «Ոսկրային փոխպատվաստման ժամանակակից մեթոդների համեմատական գնահատականը կեղծ հոդերի բուժման ժամանակ» թեմայով թեկնածուական ատենախոսությունը։

1954 թվականին Քամեր Անտոնյանը նշանակվել է կուրորտաբանության և ֆիզիկական մեթոդներով բուժման գիտահետազոտական ինստիտուտի գլխավոր բժիշկ, ապա Երևանի բժշկական ինստիտուտի հոսպիտալային վիրաբուժության ամբիոնի ասիստենտ, 1956 թվականին՝ պրոֆեսոր Ռ. Յոլյանի անվան արյունաբանության և արյան փոխներարկման գիտահետազոտական ինստիտուտի տնօրեն։ Արյունաստեղծ համակարգի մի շարք հիվանդությունների բուժման լավագույն միջոցները համարելով արյան ու ոսկրածուծի փոխպատվաստումները՝ գիտնականը երկար տարիներ զբաղվել է դոնորներից ոսկրածուծ ստանալու և պահածոյացնելու հարցերով։ Հետազոտելով ճառագայթված կենդանիներին՝ հանգել է այն եզրակացության, որ ոսկրածուծի փոխպատվաստումների միջոցով հնարավոր է հասնել բուժման այնպիսի արդյունքի, որպիսին չի ստացվել ոչ մի հակաբիոտիկից և ոչ էլ արյան փոխներարկումից։ Այդ ուսումնասիրությունների արդյունքը «Հոմոգեն ոսկրածուծի պահածոյացումը ու փոխպատվաստումը և երկրորդային հիվանդությունների կանխարգելումը» թեմայով դոկտորական ատենախոսությունն է, որը պաշտպանել է 1966 թվականին։

1971 թվականին աշխատանքի է անցել ընդհանուր հիգիենայի և պրոֆհիվանդությունների գիտահետազոտական ինստիտուտում որպես կլինիկահեմատոլոգիական լաբորատորիայի վարիչ։
 
Քամեր Անտոնյանը հրատարակել է 100-ից ավելի գիտական աշխատանքներ, հեղինակ է մի շարք գյուտերի։

## Երկեր
* Ինչ պետք է գիտենալ դոնորության և արյան խմբերի մասին / Ք. Անտոնյան, Ս. Ալավերդյան, ՀԽՍՀ Առողջապահության մինիստրություն, Երևան, Հայպետհրատ, 1957։

## Ծանոթագրություններ

Կատեգորիա:Հայ բժիշկներ
Կատեգորիա:Բժշկական գիտությունների դոկտորներ
Կատեգորիա:Հայ գյուտարարներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ արյունաբաններ
Աշոտ Կառուցող

**Աշոտ Կառուցող** կամ **Աշոտ Շինող** (ծննդյան և մահվան թվերն անհայտ են), XIII դարի հայ ճարտարապետ։ Կառուցել է Զորի կարավանատունը։

Պատմական Հայաստանի իջևանատներ կառուցողներից միակն է, որի անունը հայտնի է․ արաբատառ արձանագրությունը՝ «Աշոտ Կառուցող», փորագրված է կարավանատան արևելյան կողմի երեք կողմի երեք սենյակներից հարավային երդիկի շրջանակին։

## Ծանոթագրություններ

## Գրականություն
* Բարխուդարյան Ս., Միջնադարյան հայ ճարտարապետներ և քարգործ վարպետներ, Երևան, 1963, էջ 97։

Կատեգորիա:Հայ ճարտարապետներ
Քացախաթթվի անհիդրիդ

**Քացախաթթվի անհիդրիդ** (СН3СaO)20, օրգանական միացություն։ Անգույն, սուր հոտով հեղուկ, լուծվում է սառը ջրում, բենզոլում, եթերում և այլ օրգանական լուծիչներում։ Եռման ջերմաստիճանը՝ 139,5°С, խտությունը՝ 1083 կգ/մ3 (20°С)։ Սպիրտների հետ առաջացնում է եթերներ, ամինների հետ՝ ամիդներ, մերկապտանների հետ՝ թիոեթերներ, ջրի հետ (տաքացնելիս)՝ քացախաթթու։ Ստանում են քացախալդեհիդի կատալիտիկ օքսիդացմամբ և այլ եղանակներով։ Քացախաթթվի անհիդրիդի միացություններն օգտագործվում են արհեստական մանրաթելերի, ֆոտոժապավենների, պլաստիկ մասաների, ներկանյութերի, դեղանյութերի արտադրության մեջ։

## Ծանոթագրություններ

Կատեգորիա:Կարբոնաթթուների անհիդրիդներ
Գևորգ Աշուղյան

**Գևորգ Ալեքսանդրի Աշուղյան** (), հայ դերասան, ՀԽՍՀ ժողովրդական արտիստ (1967), ԽՍՀՄ Պետական մրցանակի դափնեկիր (1952)։

## Կենսագրություն
մինի|Գևորգ Աշուղյանի հուշատախտակը Երևանում
Ծնվել է 1911 թվականի հունվարի 5-ին Վրաստանի Թիֆլիս քաղաքում։ 1927-1929 թվականներին սովորել է Թիֆլիսի հայկական թատրոնին կից, 1935-1937 թվականներին՝ Մոսկվայի հայկական դրամատիկական ստուդիաներում, 1927-1939 թվականներին (ընդհատումներով)՝ Թիֆլիսի հայկական, 1939 թվականից՝ Երևանի Սունդուկյանի անվան թատրոնների դերասան։

## Դերերը թատրոնում
* Նեզնամով (Ալեքսանդր Օստրովսկու «Անմեղ մեղավորներ»)
* Քարամյան (Օվչիննիկովի «Խիզախում», ԽՍՀՄ պետական մրցանակ, 1952)
* Սերոբ (Ժորա Հարությունյանի «Հարսնացու հյուսիսից»)
* Ալեքսանդր (Մ. Քոչարյանի «Կույր երաժիշտը»)։

## Ֆիլմագրություն

## Պարգևներ
* ԽՍՀՄ Պետական մրցանակ (1952)
* ՀԽՍՀ ժողովրդական արտիստ (1967)
* «Հայրենական մեծ պատերազմի ժամանակ Անձնվեր աշխատանքի համար» մեդալ
* «Աշխատանքային գերազանցության համար» մեդալ (1956)

## Ծանոթագրություն

Կատեգորիա:ԽՍՀՄ Պետական մրցանակի դափնեկիրներ
Կատեգորիա:Հայ դերասաններ
The Pot

**"The Pot"**-ը թողարկվել է, որպես 2-րդ սինգլ «Tool» խմբի 4-րդ ստուդիական " 10,000 Days" ալբոմից։ 
2008 թվականին արժանացել է Գրեմմի մրցանակի "Best Hard Rock Performance" անվանակարգում։
Երգը մեկնաբանվում է երկու իմաստով՝ առաջինը, որ երգում ներկայացվում է երեսպաշտությունը։
Ըստ երկրորդ իմաստի այն թմրանյութային արբեցումների և ինքդ քեզ մնացածից վեր համարելու մասին է։ Եզրակացությունը բխում է երգի "The pot calling the kettle black" տողից, որը դարձվածք է պնդող, որ մարդը մեղավոր է այն ամենի համար ինչում մեղադրում է ուրիշներին։

## Արտաքին հղումներ
* Official lyrics for "The Pot" submitted by Keenan

Կատեգորիա:2006 սինգլներ
Կատեգորիա:Սինգլներ այբբենական կարգով
Արթուր Ռասիզադե

**Արթուր Թահիր օղլու Ռասիզադե** (ադրբ.՝ Artur Tahir oğlu Rasizadə, ), ադրբեջանցի քաղաքական և պետական գործիչ, Ադրբեջանի վարչապետը 1996 թվականի հուլիսի 20-ից մինչև 2003 թվականի օգոստոսի 4-ը և 2003 թվականի նոյեմբերի 4-ից մինչ 2018 թվականի ապրիլի 21-ը։ ԽՍՀՄ Պետական մրցանակի դափնեկիր (1971)։

## Կենսագրություն
Արթուր Ռասիզադեն ծնվել է 1935 թվականի փետրվարի 26-ին Կիրովաբադում (այժմ՝ Գանձակ)՝ ուսուցչի ընտանիքում։ Նրա հայրը՝ Թաիր Մամեդ օղլի Ռասիզադեն, մահացել է 1942 թվականին Հայրենական մեծ պատերազմի ժամանակ։ 1952 թվականին Արթուր Ռասիզադեն ավարտել է Լենքորանի թիվ 4 միջնակարգ դպրոցը։

## Ծանոթագրություն

## Արտաքին հղումներ

Կատեգորիա:Ադրբեջանի կառավարություն
Կատեգորիա:Ադրբեջանի պետական գործիչներ
Կատեգորիա:Ադրբեջանի վարչապետներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:ԽՄԿԿ անդամներ
Կատեգորիա:Ադրբեջանական ԽՍՀ կոմունիստական ​​կուսակցության անդամներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Նոր Ադրբեջան կուսակցության անդամներ
Կատեգորիա:Պատվո շքանշանի ասպետներ (Ռուսաստան)
Ուոթֆորդ ՖԱ

**Ուոթֆորդ** (), անգլիական պրոֆեսիոնալ ֆուտբոլային ակումբ համանուն քաղաքից։ Ակումբը հիմնադրվել է 1881 թվականին, տնային խաղերն անցկացնում է «Վիկարիջ Ռոուդ» մարզադաշտում, գույներն են դեղին-կապույտ-սև։

Ուոթֆորդը Չեմպիոնշիպի 2014-2015 մրցաշրջանի ավարտին զբաղեցրեց 2-րդ հորիզոնականը և Պրեմիեր Լիգայի 2015-16 մրցաշրջանի մասնակցության ուղեգիր նվաճեց։

## Նվաճումներ
* '''Անգլիայի առաջին դիվիզիոն/Պրեմիեր Լիգա'''
** *Երկրորդ տեղ (1).* 1982–83
* '''Անգլիայի երկրորդ դիվիզիոն/Չեմպիոնշիպ'''
** *Երկրորդ տեղ (1).* 1981–82, 2014–15
** *Փլեյ օֆֆի հաղթող (2).* 1998–99, 2005–06
** *Փլեյ օֆֆի երկրորդ տեղ (1).* 2012–13
* '''Անգլիայի երրորդ դիվիզիոն'''
** **Հաղթող (2).** 1968–69, 1997–98
** *Երկրորդ տեղ (1).* 1978–79
* '''Անգլիայի չորրորդ դիվիզիոն'''
** **Հաղթող (1).** 1977–78
* **Հարավային առաջնություն**
** **Հաղթող (1).** 1914–15
** *Երկրորդ տեղ (1).* 1919–20
* **[[Ֆուտբոլի Անգլիայի գավաթ|Անգլիայի գավաթ]]**
** *Երկրորդ տեղ (1).* 1983–84

## Ներկա կազմ
*2017 թվականի օգոստոսի 31-ի դրությամբ*

 13px|Ավագ

 (վարձավճարով Ուդինեզեից)

 (վարձավճարով Բենֆիկայից)

 (վարձավճարով Ուդինեզեից)

## Արտաքին հղումներ
* Ուոթֆորդի պաշտոնական կայք 
* Ուոթֆորդի մասին տեղեկություն Պրեմիեր Լիգայի հայալեզու կայքում 

Կատեգորիա:Անգլիական ֆուտբոլային ակումբներ
Կատեգորիա:Անգլիայի Պրեմիեր լիգայի ակումբներ
2016

## Իրադարձություններ
* Ապրիլի 2 - Սկսվում են լայնամասշտաբ ռազմական գործողություններ Արցախի Հանրապետության պաշտպանության բանակի և Ադրբեջանի Հանրապետության զինված ուժերի միջև արցախա-ադրբեջանական շփման գծի ողջ երկայնքով։
* Ապրիլի 13 - Մյանմայում տեղի է ունենում 6,9 մագնիտուտ ուժգնությամբ երկրաշարժ։
* հունիսի 10 մինչև հուլիսի 10-ը - Ֆուտբոլի Եվրոպայի առաջնություն 2016-ը Ֆրանսիայում։
* Օգոստոս 21՝ Բրազիլիայի Ռիո դե Ժանեյրո քաղաքում անցկացվեցին 31-րդ Ամառային Օլիմպիական խաղերը։
* Նոյեմբերի 8 - Նախագահական ընտրությունները ԱՄՆ-ում, Դոնալդ Թրամփը հաղթում է Հիլարի Քլինթոնին։
* Դեկտեմբերի 25 - Ռուսաստանի Դաշնության Պաշտպանության նախարարությանը պատկանող Տու-154 ինքնաթիռը վթարվել է և ընկել Սև ծով։

## Ծնունդներ

## Մահեր
*Հունվարի 4 - Միշել Գալաբրյու, ֆրանսիացի թատրոնի և կինոյի դերասան
*Հունվարի 10 - Դեյվիդ Բոուի, բրիտանացի ռոք երգիչ
* Հունվարի 14 - Ալան Ռիքման, անգլիացի դերասան
*Հունվարի 27 - Արթուր Ֆիշեր, գերմանացի գիտնական
* Գարրի Ռաշիդյան, մանրէաբան։ Կենսաբանական գիտությունների դոկտոր (1999)
* Մարտի 23 - Գեղամ Գրիգորյան, Օպերային երգիչ
* Մարտի 31 - Զահա Հադիդ, իրաքցի ճարտարապետ
* Ապրիլի 2 - Ռոբերտ Աբաջյան, Լեռնային Ղարաբաղի Հանրապետության Պաշտպանության Բանակի զինծառայող, Պաշտպանության բանակի կրտսեր սերժանտ, հետմահու Արցախի հերոս (ծ. 1996)։
* Ապրիլի 11 - Սուրեն Թադևոսյան, հայ ռեժիսոր և պրոդյուսեր (ծ. 1975)։
* Ապրիլի 21 - Փրինս, ամերիկացի երգիչ-երաժիշտ, բազմագործիքավորող։
* Մայիսի 2 - Աֆենի Շակուր, ամերիկացի երաժշտական գործարարուհի, ակտիվիստ, նշանավոր ռեփեր Թուփաք Շակուրի մայրը։
* Հունիսի 3 - Մուհամմեդ Ալի, ամերիկացի նշանավոր պրոֆեսիոնալ բռնցքամարտիկ, մարդասեր և հասարակական գործիչ։
* Հունիսի 13 - Օֆելյա Համբարձումյան, հայ երգչուհի, ՀԽՍՀ ժողովրդական արտիստուհի։
* Օգոստոսի 30 - Վերա Չասլավսկա, չեխ սպորտային մարմնամարզուհի, Օլիմպիական խաղերի յոթակի մեդալակիր, աշխարհի և Եվրոպայի բազմակի չեմպիոն։
* Դեկտեմբերի 25 - Ջորջ Մայքլ, հունական ծագմամբ բրիտանացի երգիչ

Կատեգորիա:2016
Կատեգորիա:Տարեթվեր
Զաքիր Հասանով

**Զաքիր Ասկեր օղլի Հասանով** (, հունիսի 6, 1959), ադրբեջանցի ռազմական և պետական գործիչ։ 2003 - 2013 թվականներին եղել է ներքին զորքերի հրամանատարը, իսկ 2013 թվականի հոկտեմբերի 22-ից մինչև այժմ զբաղեցնում է պաշտպանության նախարարի պաշտոնը։ 2013 թվականին ստացել է գեներալ-գնդապետի կոչում։

## Կենսագրություն
Ծնվել է 1959 թվականի հունիսի 6-ին Աստարայի շրջանում։ 1976 թվականին ավարտել է Ջամշիդ Նախիջևանսկու անվան ռազմական վարժարանը, 1980 թվականին ավարտել է Ադրբեջանի Բարձրագույն ռազմական ուսումնարանը։ Մինչև 1985 թվականը ծառայել է Գերմանիայում գործող սովետական զորախմբում։ 8 տարվա ընթացքում, 1985-ից մինչև 1993 թվականն աշխատել է Ալթայի կոմիսարիատում։ 1987 թվականին ավարտել է կուրսեր ԽՍՀՄ Զինված ուժերի գլխովոր շտաբում։

1993-ից մինչև 2003 թվականը ծառայել է Ադրբեջանի պետական անվտանգության նախարարության Սահմանապահ զորքերի գլխավոր վարչությունում, հետագայում նշանակվել է Ադրբեջանի պետական սահմանապահ ծառայության միջազգային հարաբերությունների վարչության ղեկավարի պաշտոնում։ Ադրբեջանի նախագահի № 1130 հրամանով Զաքիր Հասանովը նշանակվել է Ադրբեջանի ներքին գործերի նախարարի տեղակալ, ներքին զորքերի հրամանատար։

2013 թվականի հոկտեմբերի 22-ին նշանակվել է Ադրբեջանի պաշտպանության նախարար։

Ամուսնացած է, ունի երեք երեխա։

## Զինվորական կոչուներ
* Գեներալ-մայոր (2003)
* Գեներալ-լեյտենանտ (2005)
* Գեներալ-գնդապետ (2013)

## Պետական պարգևներ
* Ռազմական ծառայության համար» մեդալ (2002 թվականի օգոստոսի 16)
* «Ադրբեջանի դրոշ» շքանշան (2004 թվականի հունիսի 30)
* «Հայրենիքի համար» մեդալ (2008 թվականի մարտի 11)

## Ծանոթագրություն

## Արտաքին հղումներ
* Կենսագրություն Անդրբեջանի Հանրապետության ԶՈւ պաշտոնական կայքում 

Կատեգորիա:Ադրբեջանցի զինվորականներ
Կատեգորիա:Ադրբեջանի նախարարներ
Կատեգորիա:Ադրբեջանցի գեներալներ
Կատեգորիա:Գեներալ-գնդապետներ
I Don't Really Care

«**I Don't Really Care**», ամերիկացի ռեփեր Վակա Ֆլոկա Ֆլեյմի երգն է, որում իր մասնակցությունն ունի նաև R&B երգիչ Թրեյ Սոնգզը։ Այն թողարկվել է 2012 թվականի մարտի 20-ին՝ որպես Վակա Ֆլոկայի «Triple F Life: Friends, Fans & Family» անվանումը կրող երկրորդ ստուդիական ալբոմի երկրորդ սինգլ։ Երգը գրվել է Վակա Ֆլոկա Ֆլեյմի, Թրեյ Սոնգզի և Skyy Stylez-ի կողմից։

## Տեսահոլովակ
Երգի տեսահոլովակը, որի ռեժիսորն է Թաջ Ստենսբերին, նկարահանվել է 2012 թվականի ապրիլին Ատլանտայում։ Պրեմիերան կայացել է մայիսի 1-ին։

## Երգացանկ
;Թվային ներբեռնում
# «I Don't Really Care» (Հայհոյանքներով) – 3։55
# «I Don't Really Care» (Առանց հայհոյանքների) – 3։42

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում

Կատեգորիա:2012 երգեր
Կատեգորիա:2012 սինգլներ
Կատեգորիա:Թրեյ Սոնգզի երգեր
Կատեգորիա:Վակա Ֆլոկա Ֆլեյմի երգեր
Ուիլյամ Փիտ Կրտսեր

**Ուիլյամ Փիտ Կրտսեր** (, ), Մեծ Բրիտանիայի պետական գործիչ։ Ուիլյամ Փիտ Ավագի որդին։ Ավարտել է Քեմբրիջի համալսարանը (1776)։ 1783-1801 թվականներին և 1804-1806 թվականներին՝ պրեմիեր մինիստր։ 1784 թվականի օրինագծով սահմանափակել է Արևելահնդկական ընկերության իրավունքները և Հնդկաստանի կառավարումը դրել կառավարության հսկողության տակ։ Ռուսաստանը թուլացնելու նպատակով նպաստել է 1787-1791 թվականների ռուս-թուրքական և 1788-1790 թվականների ռուս-շվեդական պատերազմների սանձազերծմանը, աջակցել է Թուրքիային և Շվեդիային։ Փիտը հեղափոխական, ապա և նապոլեոնյան Ֆրանսիայի դեմ դաշինքի գլխավոր կազմակերպիչներից էր։ Ներքին ասպարեզում Փիտը վարել է դեմոկրատական շարժումը ճնշելու քաղաքականություն։ 1798 թվականին Փիտի կառավարությունը ճնշել է իռլանդական ազգային-ազատագրական ապստամբությունը և իրականացրել է «Ունիայի ակտը» (1801), որով վերացվել է իռլանդական ինքնավար պառլամենտը։

## Ծանոթագրություններ

Կատեգորիա:Անգլիայի քաղաքական գործիչներ
Կատեգորիա:Միացյալ Թագավորության վարչապետներ
Կատեգորիա:Անգլիացի պետական գործիչներ
Կատեգորիա:Փաստաբաններ
Կատեգորիա:Քեմբրիջի համալսարանի շրջանավարտներ
Կատեգորիա:Լոնդոնի թագավորական ընկերության անդամներ
Էդգար Քինե

**Քինե Էդգար** (Quinet) (), ֆրանսիացի քաղաքական գործիչ, պատմաբան։

## Կենսագրություն
Քինեն 1841 թվականից եղել է Կոլեժ դը ֆրանսի պրոֆեսոր, որտեղից հեռացվել է 1846 թվականին հետադեմ կաթոլիկ հոգևորականության և ճիզվիտների դեմ պայքարելու համար։ Քինեն մասնակցել է 1848 թվականի Փետրվարյան հեղափոխությանը, եղել է Հիմնադիր ու Օրենսդիր ժողովների անդամ։ 1851 թվականի դեկտեմբերի 2-ի պետական հեղաշրջումից հետո, 1852 թվականին վտարանդվել է և Ֆրանսիա է վերադարձել 1870 թ.։ 1860-ական թվականներին անցել է առավել աջ խմբավորումների կողմը։

## Ստեղծագործություն
Քինեի բազմաթիվ աշխատություններից առավել հայտնի է Ֆրանսիական մեծ հեղափոխությանը նվիրված «Հեղափոխությունը» (1865 թվական) ստեղծագործությունը, որտեղ ի հայտ է գալիս Քինեի ազատության վերացական ըմբռնումը, պատմության մեջ անհատի դերի գերագնահատումը, անվստահությունը ժողովրդի քաղաքացիական ակտիվության հանդեպ։

## Ծանոթագրություններ

Կատեգորիա:Ֆրանսիացի պատմաբաններ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի բանաստեղծներ
Կատեգորիա:19-րդ դարի թարգմանիչներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի լրագրողներ
Կատեգորիա:Ֆրանսիացի գրողներ
Կատեգորիա:Ֆրանսիացի փիլիսոփաներ
Կատեգորիա:19-րդ դարի բանաստեղծներ
Կատեգորիա:Ֆրանսիացի լեզվաբաններ
Ականց (նավահանգիստ)

**Ականց**, նավահանգիստ Վանա լճի աջ ափին, Ականց գյուղաքաղաքից քիչ հեռու։ Մակերևույթը ալիքավորված է, կլիման ցամաքային է և ոռոգվում է Արճեշ գետով։

## Ծանոթագրություններ

Կատեգորիա:Թուրքիայի աշխարհագրություն
Կատեգորիա:Վանի նահանգ
Վերին Լոբազ

**Վերին Լոբազ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Վիզինգա գետի աջ ափին՝ 68 կմ հեռավորության վրա։ Գետի երկարությունը կազմում է 20 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000019706
* Կոդը ըստ հիդրոլոգիական հետազոտության (ՌԴ) — 103001970
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր